[image: image1.png]W) LIETUVOS RESPUBLIKOS SEIMAS  © "o,

B ZURNALISTY AKREDITAVIMAS

EKSKURSIJOS, RENGINIAI, EKSPOZICIJOS

RYSIAI SU VISUOMENE

Tel. (8 5) 239 6666; faks. (8 5) 239 6556; el. p. rsv@lrs.1t; www.lrs.l¢t INFORMACINIAI LEIDINIAI





2014 m. balandžio 9 d. pranešimas 
VVSK išklausė Vyriausiosios rinkimų komisijos pirmininko informaciją

Šiandien Valstybės valdymo ir savivaldybių komitetas posėdyje išklausė Vyriausiosios rinkimų komisijos (toliau – Komisija)  pirmininko Zenono Vaigausko informaciją apie Valstybinio audito ataskaitoje „Rinkimų organizavimas ir vykdymas“ pateiktų rekomendacijų įgyvendinimo eigą bei diskutavo kitais rupimais rinkimų organizavimo klausimais. 
Valstybės kontrolė 2013 m. lapkričio mėn. pabaigoje Komisijai pateikė valstybinio audito ataskaitą „Rinkimų organizavimas ir vykdymas“, kurioje buvo pateiktos 7 rekomendacijos.
Rekomendacijose siūloma inicijuoti teisės aktų pakeitimus, kad būtų nustatytas mažesnis vienmandačių apygardų rinkėjų skaičiaus nuokrypis nuo vidutinio apygardos rinkėjų skaičiaus, sumažinti rinkimų komisijų narių skaičių, siejant jį su rinkėjų skaičiumi, parengti rinkimų komisijų narių ir stebėtojų mokymosi tvarką, patvirtinti balsavimo kabinos įrengimo reikalavimus arba organizuoti centralizuotą jų įsigijimą ir kt. Komisija iš esmės pritarė visoms rekomendacijoms, išskyrus vieną dėl plano parengimo, kuriame būtų numatytos priemonės, palaipsniui pereinant nuo rinkėjo kortelių dalinimo prie kitų ekonomiškesnių rinkėjo informavimo būdų. Komisija tam nepritarė motyvuodama tuo, kad Lietuvos žmonės yra pripratę į namus gauti rinkėjo kortelę. Komisija mano, kad turi praeiti nemažai laiko iki visiško kortelių panaikinimo, kol žmonės suvoks, kad gali eiti balsuoti be rinkėjo kortelės. Tam iš dalies pritarė ir dalis Komiteto narių.
Vykdydama rekomendacijas Komisija jau patvirtino Balsavimo patalpos įrengimo tvarkos aprašą, kuriame be reikalavimų pačiai balsavimo patalpai, yra nustatyti reikalavimai, kaip turi būti įrengta balsavimo kabina, kiek balsavimo patalpoje, atsižvelgiant į rinkėjų skaičių rinkimų apylinkėje, privalo būti balsavimo kabinų, koks rekomenduojamas komisijos narių skaičius. 
Posėdyje diskutuota ką Komisija turėtų padaryti, kad rinkimai būtų patrauklūs. Akcentuota, kad reikia siekti, kad balsavimo patalpos būtų patogios, atitinkančios minimalius reikalavimus, kad būtų moderniškesnės urnos, kad kandidatų debatai būtų demonstruojami ir gestų kalba.

